Orde van Ikhamanga Die Orde van Ikhamanga is 'n Suid-Afrikaanse eerbetoning. Dit is op 30 November 2003 ingestel en word deur die President van Suid-Afrika toegeken aan presteerders in kuns, kultuur, literatuur, musiek, joernalistiek en sport (wat aanvanklik deur Orde van die Kremetart vereer is). Die orde bestaan uit drie klasse: Goud (OIG), vir buitengewone prestasie, Silwer (OIS), vir 'n uitstekende prestasie, Brons (OIB) vir uitstaande prestasie. "Ikhamanga" is die Xhosa-naam vir die strelitziablom.